section_heading: Nad lipom 35
paragraph_text: Nad lipom 35 je humoristično-glazbeni show nastao je u produkciji Nove TV, snimljeno je ukupno 3 sezone, a premijerno se emitirao od 2006.godine. Autor, urednik i scenarist serijala je Stevo Cvikić. Bio je to do tada najveći domaći projekt Nove TV koji je ujedinio humor i glazbu u showu velike produkcije koji je okupio čak 12 glumaca, te najveće zvijezde hrvatske estrade, kućni bend i pregršt humora. Show kroz igrane dijelove poprima elemente sitcoma zahvaljujući izvrsnom scenariju Steve Cvikića. Stanovnicima zgrade u susjedstvu probleme stvara lokal u prizemlju koji za gaže angažira nastupe pjevača. Nerijetko je otvorena i terasa na kojoj ne baš tiho svira četveročlani bend i gostujući pjevači. Car lokala je konobar koji svakog poznaje, u sve je upućen i na sve ima komentar, baš kao i njegove redovne mušterije, te oni koji često navraćaju – lokalna novinarka ili pjevačica u usponu. I sve bi bilo u najveselijem redu da iznad lokala ne žive stanari kojima se događanja iz prizemlja nimalo ne sviđaju – stariji bračni par, susjeda usidjelica i predstavnik stanara. U showu glume Edo Vujić, Elizabeta Kukić, Jadranka Matković, Damir Mihanović – Ćubi, Ivica Zadro, Žarko Potočnjak, Branimir Vidić – Flika, Nives Ivanković, Mirna Maras i brojni drugi.Ovo je zabavna tv emisija.